• شوفي أية ، غالبيه الاشخاص من يتزوجون يكون بس لانهم يريدون هاللقب ، ومو مهم الطرف الآخر هو شنو ، أذا هم ميعرفون أنه اكو بينهم اختلافات متتصلح وي الوقت ، وداخلين ع عماهم هنا مشكلة ، أغلب العلاقات هي علاقه زوجية ممللة جداً ، متخلى من المشاكل ومليانه روتين ، وامور غصب ع الطرف أنه يسويها ، ماكو أريحية بالعلاقة ، ماكو صداقة ، ع فكرة حتى الحُب يقل أذا ماكو صداقة وتفاهم ، الحُب وحده مو كافي ، ميعمر بيت ، لذلك هم يكونون مابينهم تفاهم ، ولا امور مشتركة ، واحد بالشرق واحد بالغرب ، شلون يتفقون ؟ تلكين الزوجة ٢٤ س تنشر بكروبات الفيس ، زوجي صار بارد ، زوجي لازم التلفون ٢٤س ، اريد أدخل لتلفونه ، أريد أسوي حساب وأحجي وياه !! وتلكين الزوج طول اليوم يريد يتهرب من زوجته ، حتى متسأله وين وشنو وليش ! هاي مو حياة اكمل بيها عمري كُله ، هاي " سجن " ، وقوانين مفروضه عليه ! محد يكدر يتطور نفسه من خلال هاي العلاقة ، والعلاقه الي متطور من حياتنا ، هاي علاقة سامة ، تاخذ متنطي ، وموضوع طويل جدآ ، ويحتاج كلام هواية ، والخ ...
ممكن اسأل سؤال بس بدون تجاوز رجاء هو عادي البنيه من تطلب من أخوه يطلع لمندوب التوصيل لان كل سنه او بس بالاعياد اطلع للسوق او يسوي يسحبلي استماره من السوق بسعر ٥٠٠ دينار ومع العلم أني مااخذ منه ربع من يجي يخلصه عليه غلط وتجاوز ويلفض عليه الفاض موزينه وانتو افتهموه كتله اخلاقك سز ضربني وعمري٢٥ ويتيمه
• هي اللذة بأنه ناس تخاف منچ كدامچ ، وراج يحجون عليج ؟ لو اللذة " الاحترام " كدامج و وراج ؟ أني مادور خوف ، أني ادور أحترام ، أتذكر اول يوم طبقت بيها ع طالباتي ، كتلهم أني ماريد تخافون مني لان مدرسّة ، أريد الاحترام هو الشي الشائع بينا ، وليس الخوف ، - من يحترمون ح يحبون ، ومن يحبون يحترمون ، ومن تصير هالنقطتين أنتِ الرابحه ، نقطة أحترامج موجود وحبج موجود ، بأي مكان ترحيله ، هذا شي أحلى ملياررر مرة من الخوف ، أحنه بلد الاغلبيه منهم يحبون الخوف ، مع الاسف يمشون خط مستقيم وي الي يخوفهم ! لذلك أحنه شعب مريض ، نتلذذ بالخوف ، ونمقت الاحترام .
- هو أني محاطه صورتي خلفية جهازي ، أريد أحد يحطها ؟ وفرضاً حطها " شنو اللذة بالموضوع ؟ مراح يكبر بعيني ترة ! هذا يدل انه ماعنده حياة غيري لدرجة حتى خلفية تلفونه صورتي ، وهذا النوع من العلاقات يصير ملل بينهنّ .
- جان قبل تكدر تغير لون البـرنامج ، بس أنلغت ، رغم شي حلو لان لونه الاحمر كلش مزعچ ، أريدها ترجع هالخاصية بكل الالوان ، - وأريد يضيفون أذا شخص انطيته بلوك ميطلعلي بعد صفحته ، - وأريد يضيفون خاصية الڤويس ، - وأهم خاصية أريدها ، عدم تكرار نفس السؤال ألف مرة ، ذني ألي ع بالي حالياً ، فدشويه تجيني أفكار بعد 😎😂.